Ամբողջ խնդիրն այն է, որ թեւ դրանք շատ էին, միմյանցից քիչ էին տարբերվում. մատուցում էին նույն ծառայությունները, նույն գնային քաղաքականությունն էին վարում, նույնատեսակ բժշկական սարքեր շահագործում: Եվ մենք ունեինք մի իրավիճակ, որ կոնկրետ մագնիսա-ռեզոնանսային տոմոգրաֆիայի ոլորտում Հայաստանը 10-15 տարով հետ էր մնում համաշխարհային միտումներից: 2010թ.-ին Եվրոպայում հանդիպեցի ընկերներիցս մեկին եւ պատմեցի իմ մտադրությունների մասին։ Նրա օգնությամբ 2011թ. Սանկտ Պետերբուրգում հանդիպեցի Արկադի Ստոլպների հետ, որը ՌԴ-ում եւ Ուկրաինայում գործող ՄՌՏ կենտրոնների մեծ ցանցի հիմնադիրն էր եւ նախագահը: Հայաստանում ՄՌՏ, իսկ այնուհետեւ նաեւ ՀՏ կենտրոն հիմնելու իմ բիզնես ծրագիրը հավանության արժանացավ Կենսաբանական համակարգերի միջազգային ինստիտուտի տնօրենների խորհրդի կողմից, եւ որոշում կայացվեց հիմնել մասնաճյուղ Երեւան քաղաքում, որի տնօրենը դարձա ես: